Questioning Becomes Reason Of Two Deaths - पूछताछ बन गई दो जिंदगियों की मौत की वजह - Amar Ujala Hindi News
Home › News Archives › India News Archives › questioning becomes reason of two deaths
पूछताछ बन गई दो जिंदगियों की मौत की वजह
{"_id":"94723c3a-0611-11e2-a185-d4ae52ba91ad","slug":"questioning-becomes-reason-of-two-deaths","type":"story","status":"publish","title_hn":"\u092a\u0942\u091b\u0924\u093e\u091b \u092c\u0928 \u0917\u0908 \u0926\u094b \u091c\u093f\u0902\u0926\u0917\u093f\u092f\u094b\u0902 \u0915\u0940 \u092e\u094c\u0924 \u0915\u0940 \u0935\u091c\u0939","category":{"title":"India News Archives","title_hn":"\u0907\u0902\u0921\u093f\u092f\u093e \u0928\u094d\u092f\u0942\u091c\u093c \u0906\u0930\u094d\u0915\u093e\u0907\u0935","slug":"india-news-archives"}}
एटा/ब्यूरो
Updated Mon, 24 Sep 2012 12:02 PM IST
एक युवक से उसकी लापता प्रेमिका के बारे में पूछताछ करने की घटना दो जिंदगियों के मौत की वजह बन गई। पूछताछ से आहत हुए युवक ने शनिवार देर रात घर में फांसी लगाकर आत्महत्या कर ली। इससे युवक के पिता ने आपा खो दिया और युवती के घर पर हमला बोल दिया। उसने युवती के पिता की बेरहमी से कुल्हाड़ी के प्रहार और गोली मारकर हत्या कर दी। साथ ही पति को बचाने आई युवती की मां को गोली मारकर घायल कर दिया। पुलिस ने घटना के मुख्य आरोपी को गिरफ्तार कर लिया है, जबकि तीन अन्य लोग फरार हैं।
फर्रुखाबाद के गांव माधवापुर निवासी गुंजन नर्सरी टीचर ट्रेनिंग (एनटीटी) कर रही है। बताते हैं कि युवती के प्रेम संबंध वैश्य खेरिया निवासी दिवाकर (22) पुत्र गंगाराम के साथ चल रहा था। 17 सितंबर को युवती रहस्यमय ढंग से घर से लापता हो गई। उसकी तलाश करते हुए शनिवार की शाम लड़की के पिता नंदकिशोर और मां सरला देवी और भाई प्रदीप अपने रिश्तेदारों के साथ गांव वैश्य खेरिया पहुंचे। जहां उन्होंने दिवाकर से अपनी पुत्री के बारे में पूछताछ की, लेकिन उसने देर रात तक लड़की के बारे में कुछ नहीं बताया। बाद में लड़की के परिजन खेरिया निवासी अपने दूर के रिश्तेदार के घर सोने चले गए।
उसी दौरान दिवाकर ने अपने घर पर फांसी लगाकर आत्महत्या कर ली। यह देख मृतक के पिता गंगाराम पर खून सवार हो गया। उसने अपने अन्य साथियों के साथ मिलकर लड़की के परिजनों पर जानलेवा हमला कर दिया। इस दौरान लड़की के पिता नंदकिशोर को कुल्हाड़ी व गोली मारकर मौत के घाट उतार दिया। साथ ही लड़की की मां को गोली मारकर गंभीर रूप से घायल कर दिया। सूचना पर पुलिस ने घायल महिला को जिला अस्पताल भेजा, जहां से उसे आगरा रेफर कर दिया गया।
युवती के भाई प्रदीप की शिकायत पर पुलिस ने गंगाराम सहित चार लोगों के खिलाफ मामला दर्ज कर लिया है।
आरोपी गंगाराम पुलिस की गिरफ्त में है जबकि पुलिस अन्य की तलाश के लिए दबिश दे रही है।
uttar pradesh farrukhabad questioning death reason More ...